बीकानेर बंद आज, कांग्रेस ने किया जनसंपर्क
बिजलीव्यवस्था को ठेके पर देने के विरोध को लेकर मंगलवार को बीकानेर बंद को सफल बनाने के लिए कांग्रेस ने कमर कस ली है। जिलाध्यक्ष यशपाल गहलोत ने सोमवार को गंगा शहर, भीनासर, कोटगेट, केईएम रोड, लभुजी कटला सादुल सिंह सर्कल में डोर-टू-डोर जनसंपर्क किया। इस दौरान आमजन व्यापारियों ने बंद को सफल बनाने में भागीदारी निभाने का भरोसा दिया। व्यापारिक प्रतिष्ठानों, बार एसोसिएशन ने बंद में शामिल की पुष्टि की है। प्रवक्ता नितिन व्यास ने बताया कि गहलोत ने 16 टीमें बनाई है। राजस्थान प्रदेश कांग्रेस कच्ची बस्ती प्रकोष्ठ के पूर्व प्रदेशाध्यक्ष डॉ.मिर्जा हैदर बेग, सुहेल खान, आलिम खान, भरत प्रजापत, बजरंग गहलोत, फैज मो.शेख, मदन कुमार, कृष्ण कुमार ने व्यापारियों से बंद को सफल बनाने की अपील की। बेग ने बताया कि रामपुरा व्यापारी वर्ग की मुख्य बाजार, गली नंबर 21 2, मुख्य स्टेशन मार्ग क्षेत्र मुक्ता प्रसाद मार्ग क्षेत्र की दुकानें बंद रहेगी। शहर जिला कांग्रेस कमेटी अन्य पिछड़ा वर्ग ने बंद को सफल बनाने के लिए इश्तिहार बांटे। प्रवक्ता एनडी कादरी ने बताया बंद के लिए ओबीसी प्रकोष्ठ अध्यक्ष हसन अली, उपाध्यक्ष युवा कांग्रेस तेलुराम सियाग के नेतृत्व में विभिन्न क्षेत्रों में संपर्क कर बंद की अपील की। इधर भारतीय राष्ट्रीय परिवहन कर्मचारी फेडरेशन इंटक कार, जीप, टैक्सी यूनियन, भारतीय राष्ट्रीय ऑटो ड्राइवर यूनियन से जुड़े श्रमिक संगठनों ने आपात बैठक बुलाकर बिजली के निजीकरण में बंद को सफल बनाने का आहवान किया। फेडरेशन के उपाध्यक्ष हेमंत किराड़ू ने बताया कि शहर जिला कांग्रेस जनहित में विरोध के दौरान इंटक से जुड़े वाहन नहीं चलेंगे।
इंटक से जुड़े वाहन भी बंद रहेंगे
hin_Deva hin_Deva hin_Deva